Pixar

Pixar Animation Studios, eller kun Pixar, er et amerikansk filmstudio som lager databasert animasjonsfilm. Selskapet er lokalisert i Emeryville, California. Studioet er best kjent for sine datamaskingenererte filmer skapt med deres egenutviklede system, PhotoRealistic RenderMan, for å skape høykvalitetsbilder. Pixar starter i 1979 som Graphics Group, den gang datamaskindivisjonen innenfor Lucasfilm før det ble skilt ut som et eget selskap i 1986 med finansiering fra Steve Jobs som ble selskapets største aksjeeier.«Pixar Founding Documents» . Alvy Ray Smith. The Walt Disney Company kjøpte Pixar i 2006 med en verdiansettelse på 7,4 milliarder dollar, en transaksjon som førte til at Steve Jobs ble den største enkeltstående aksjeeieren i Disney for en tid. Navnet Pixar er avledet fra Luxo Jr., en figur fra en tidligere kortfilm fra selskapet og er nå maskot for studioet.

Pixar hadde pr. 2018 produsert 20 spillefilmer. Den første var Toy Story (1995). De fleste filmene er blitt godt mottatt av både publikum og filmanmelderne, bortsett fra Biler 2 (2011), som til tross for at den ble kommersielt vellykket, mottok betydelig mindre positiv kritikk enn noen andre produksjoner fra Pixar.Tyler, Josh (23. juni 2011): «It's Official, Cars 2 Is Pixar's First Bad Movie». Cinema Blend. Alle disse filmene har fått CinemaScores på minst «A−», noe som indikerer en positiv mottagelse hos publikum.Finke, Nikki (23. juni 2013): «Monsters University’ Global Total $136.5M: #1 N.A. With $82M For Pixar’s 2nd Biggest; ‘World War Z’ Zombies $112M Worldwide: $66M Domestic Is Biggest Opening For Original Live Action Film Since ‘Avatar’». Deadline.com. PMC Network. Studioet har også produsert flere kortfilmer.

Pr. desember 2013 hadde studioets spillefilmer tjent inn over 8,6 milliarder,«Pixar». Box Office Mojo med en gjennomsnittlig bruttoinntekt på 616 millioner dollar/film.Når lagt til bruttoinntekt for inntjening utenfor USA for Pixar Movies hos Box Office Mojo Både Oppdrag Nemo (2003) og Toy Story 3 (2010) er blant de 50 filmer med størst inntjening gjennom alle tider, og hvor den sistnevnte er den nest mest innbringende, rett bak Disneys Frost som tok inn over 1 milliard brutto verden over.

Pixar har mottatt 15 Oscarpriser, 7 gullpriser fra Golden Globe, og 11 Grammy-priser, foruten en rekke andre priser.

Som et datterselskap av The Walt Disney Company omfattes Pixar av Disneys klimamål på konsernnivå. Ifølge DitchCarbon var Disneys utslipp av klimagasser i 2024 rundt 1,49 milliarder kg CO2e, inkludert om lag 921 millioner kg fra Scope 1 og 573 millioner kg fra Scope 2, med ytterligere Scope 3-utslipp hovedsakelig knyttet til innkjøpte varer og tjenester. Disney har forpliktet seg til å redusere utslippene i Scope 1 og 2 med 46,2 % innen 2030 fra 2019-nivå, å redusere Scope 3-utslippene med 27,5 % innen 2030, og å arbeide mot netto null-utslipp i tråd med kriteriene fra Science Based Targets-initiativet.

 Referanser 

Eksterne lenker




Kategori:Filmselskaper fra USA
Kategori:Animasjon